Ποινική δίωξη για διασπορά ψευδών ειδήσεων άσκησε η Εισαγγελία Αθηνών σε ιστοσελίδα με αφορμή δημοσίευμα του Σαββάτου για την κατάσταση στον Έβρο και μάλιστα κινήθηκε η διαδικασία του αυτοφώρου, όπως αναφέρουν κυβερνητικές πηγές.

ADVERTISING

Πιο συγκεκριμένα το δημοσίευμα ανέφερε ψευδώς οτι εκκενώνεται το χωριό Καστανιές όπου και βρίσκεται το τελωνειακό σημείο στα σύνορα με την Τουρκία.

Το επίμαχο κείμενο είχε τίτλο "Καστανιές: οικογένειες στέλνουν γυναίκες και παιδιά στα μετόπισθεν για καλό και για κακό" και αποτέλεσε αφορμή για εντολή του Προϊσταμένου της Εισαγγελίας Πρωτοδικών Βαγγέλη Ιωαννίδη για τη διενέργεια προκαταρκτικής εξέτασης.

Άμεση ήταν η αντίδραση του δημάρχου Ορεστιάδας Βασίλη Μαυρίδη ο οποίος έγραψε στο fb: “ΚΑΜΙΑ ΑΠΟΛΥΤΩΣ ΑΠΟΦΑΣΗ ΕΚΚΕΝΩΣΗΣ ΤΩΝ ΚΑΣΤΑΝΕΩΝ. Π Α Ρ Α Κ Λ Η Σ Η: ΜΗΝ ΑΝΑΠΑΡΑΓΕΤΕ ΨΕΥΔΕΙΣ ΕΙΔΗΣΕΙΣ!”